Sɣur iɛeggalen n tmetti am netta am umɣar n taddart (lamin), am umusnaw, am umrabeḍ. Aṭas seg tmedyazt taqburt ur nesɛi ara ameskar, imi anamek-is win i tt-idyesnulfan ur yettwassen ara maca tikwal yella anda tamedyazt-a ad tt-naf s umeskar, gar imedyazen iqburen i yettwasnen deg tsekla ad d-nebder Yusef U Qasi, Lɛerbi Ujaɛud seld anekcum n yirumiyen ɣer temnaḍt n Leqbayel, ad d-nebder diɣen Si Muḥend Umḥend (gar1840 d1845-1905), Muḥend Saɛid At Aɛmer, Ccix Muḥend Ulḥusin (gar1830 d 1840-1901), Si Lbacir Amellaḥ (1861-1930) seld anekcum n yirumiyen ɣer temnaḍt n